stanford-oval/wikipedia huggingface dataset:
יפה ירקוני
משפחה

ירקוני הייתה אם לשלוש בנות: אורית (1950), תמר (1953) ורות (1956), סבתא לשמונה וסבתא-רבתא לשמונה. בתה הבכורה, אורית שוחט, היא עיתונאית לשעבר ב"הארץ" (נשואה ליגאל שוחט, רופא, לשעבר טייס שנפל בשבי המצרי במלחמת ההתשה וקצין הרפואה הראשי של חיל האוויר). בתה הצעירה, רותי ירקוני-סויסה, הייתה נשואה לשחקן מאיר סויסה (ילדיהם המשותפים הם המפיק המוזיקלי ישי סוויסה והראפר מיכאל סוויסה).
לירקוני שני אחים וכן אח למחצה.
שני אחיה פעלו כמוזיקאים. אחותה, תקוה הנדל, הקליטה שירים אחדים בשנת 1947, בליווי נחום נרדי ושמואל פרשקו. בהמשך היגרה לקראקס בירת ונצואלה, שם הקימה בית ספר יהודי. לימים היגרה לארצות הברית והתיישבה בניו יורק.

אחיה, בנימין (נָני) גוסטין, היגר גם הוא לקראקס, ושם השתקע. הוא פעל כמלחין, פסנתרן וכנר.
אחיה למחצה של ירקוני (בן אביה מאשתו השנייה, אסתר), ישראל אברמוב, יליד רודזיה (כיום זימבבואה), הוא חוקר מדעי המוח המתמחה במערכת הראייה, פרופסור לפסיכולוגיה בברוקלין קולג' וכן פרופסור לקוגניציה, מוח והתנהגות ופרופסור לביופסיכולוגיה, שניהם במרכז לתארים מתקדמים של אוניברסיטת העיר ניו יורק.
הוקרה והנצחה

1989 – פרס אמ"י
1998 (תשנ"ח) – פרס ישראל לזמר עברי
1999 – יקירת העיר תל אביב-יפו
במאי 2014 נקבעה לוחית זיכרון בכניסה לביתה ברחוב דב הוז 23 בתל אביב. רחובות נקראו על שמה בערים חולון, עפולה, קריית ביאליק, קריית מוצקין, ראש העין וראשון לציון. העיר גבעתיים קראה על שמה של ירקוני כיכר בצומת הרחובות רמ"ז ורמב"ם.
בשנת 2018 הוצגה תערוכה המוקדשת ליפה ירקוני בגלריה "החווה" בחולון. בתערוכה הוצגו יומנים שכתבה ירקוני, עטיפות תקליטים ותצלומים מאלבומה הפרטי, שמלות, תכשיטים ואביזרי אופנה של יפה ירקוני.
ארכיונה מופקד במחלקת המוזיקה בספרייה הלאומית בירושלים.
בשנת 2021 חנכה עיריית תל אביב-יפו בית ספר יסודי מכיל חדש, בצפון העיר, על שמה של הזמרת.
החל מ-2024 מעלה תיאטרון "הבימה" את המחזמר "האמיני יום יבוא" על תולדות חייה של ירקוני, מאת גיא מרוז.
דיסקוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
1958 - שירי ילדים כבקשתך, אלבום שירי ילדים, ביניהם הלהיטים "גן שלנו", "כושי כלב קט" ו-"גשם משמים".
1971 – שחרחורת: כשיפה ירקוני הייתה יפה גוסטין (במלאת 25 שנה להופעתה הראשונה)
1989 – טיול שנתי, אוסף 120 שירי הילדים שלה
1996 – שרים עם יפה ירקוני
1998 – יפה ירקוני מאז ועד היום, 1998–1948, 5 תקליטורים וחוברת (הד ארצי)
לקריאה נוספת

יפה ירקוני, זה הסוד שלי, תל אביב: ההסתדרות הכללית של העובדים בארץ ישראל – מפעלי תרבות וחינוך (הספרייה למוזיקה ע"ש נסימוב), 1987. (שיריהם של מלחינים ומשוררים שהושרו בפי יפה ירקוני)
אדם סמית' (פוליטיקאי)

דייוויד אדם סמית' (באנגלית: David Adam Smith; נולד ב-15 ביוני 1965) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס התשיעי של מדינת וושינגטון, ברציפות מאז 1997. סמית', חבר המפלגה הדמוקרטית, מייצג מחוז בחירה השוכן במערב וושינגטון, ומשתרע מטקומה בדרום עד לבלוויו בצפון. סמית' הוא החבר הוותיק ביותר במשלחת וושינגטון לבית הנבחרים של ארצות הברית.
הערות שוליים

↑  Re-elect U.S. Rep. Adam Smith in Washington’s 9th Congressional District, באתר סיאטל טיימס, 23 ביול 2012 (באנגלית)
↑  Smith wins Armed Services post, באתר פוליטיקו, 16 בדצמבר 2010 (באנגלית)
↑  וולטר פינקוס, House approves $642.5 billion defense bill, באתר וושינגטון פוסט, 18 מאי 2012 (באנגלית)
↑  קלודיה גריסלס, New House Armed Services Committee chairman Adam Smith outlines his goals, באתר stripes.com‏, 4 בינואר 2019 (באנגלית)
| --- | --- |
בקרת זהויות :  ISNI: 0000 0000 3164 7473  LCCN: n94101933  US Congress: S000510  VIAF: 58315352   WorldCat (עם VIAF): 58315352
מורגן לאטרל

מורגן ג'ו לאטרל (באנגלית: Morgan Joe Luttrell; נולד ב-7 בנובמבר 1975) הוא פוליטיקאי, איש עסקים ואיש צבא לשעבר אמריקאי המכהן כחבר בית הנבחרים של ארצות הברית כנציגו של מחוז הקונגרס ה-8 של מדינת טקסס מאז 2023. חבר המפלגה הרפובליקנית.
ביוגרפיה > ראשית חייו והשכלה

לאטרל נולד ביוסטון ב-1975 כאחד משני תאומים. בשנת 2000, סיים לאטרל את לימודיו לתואר ראשון בפסיכולוגיה באוניברסיטת המדינה של סם יוסטון, וב-2016 סיים את לימודיו לתואר שני במדעי המוח מאוניברסיטת טקסס בדאלאס. בנוסף, ללאטרל תעודה בפיתוח מנהיגות מקצועית מבית הספר לעסקים של הרווארד
ביוגרפיה > שירות צבאי

לאטרל שירת ביחידת הכוחות המיוחדים "אריות הים" ובשנת 2007 הוסמך כקצין לוחמה מיוחד. הוא שירת באריות הים במשך 14 שנים עד שפרש ב-2014 בעקבות פגיעה מוחית טראומטית חמורה ופגיעה בחוט השדרה שספג בהתרסקות מסוק ב-2009. לאטרל נסע לרוסאריטו, מקסיקו כדי לקבל טיפול פסיכדלי (באיבוגאין וב-5-MeO-DMT) עבור פציעותיו. הוא תיאר את הטיפולים כבעלי תוצאות "עמוקות", וש"זה כמו 20 שנות טיפול בשלושה ימים."
ביוגרפיה > מעורבות פוליטית מוקדמת

מ-2017 עד 2019, שימש לאטרל כיועץ בכיר לריק פרי, מזכיר האנרגיה של ארצות הברית.
בית הנבחרים > בחירות

בשנת 2021, הגיש לאטרל את מועמדותו למועמד המפלגה הרפובליקנית למחוז הקונגרס ה-8 של טקסס בבחירות 2022 בעקבות התפטרותו של הנציג המכהן קווין בריידי.
במהלך מסע הבחירות שלו, זכה לאטרל לתמיכתם של ריק פרי, חבר הקונגרס דן קרנשו (גם הוא לוחם אריות הים לשעבר), מנהיג המיעוט בבית הנבחרים קווין מקארתי וסגן מושל טקסס דן פטריק. בבחירות המקדימות התמודדו סך הכל 11 מועמדים, אך לאטרל וכריסטיאן קולינס, פעיל שמרני, נחשבו למתמודדים העיקריים מכיוון ששניהם קיבלו תמיכה פוליטית משמעותית. קולינס נתמך על ידי הסנאטור האמריקני טד קרוז, מרג'ורי טיילור גרין ומדיסון קות'ורן ה"טקסס טריביון" תיאר את הבחירות כ"מלחמת פרוקסי מתוחה, כאשר כמה מהרפובליקנים הידועים ביותר בטקסס - ובמדינה - מתפצלים בין שניים מהמועמדים המובילים". לאטרל הביע תמיכה בטראמפ, אך מצד שני ביקש וקיבל כספים לקמפיין מארגון מימון פוליטי בניהולו של אדם קינזינגר, מבקר מרכזי של טראמפ. לאטרל וקולינס הציגו עמדות דומות בנושאים שונים כגון ביטחון הגבול, זכויות לנשיאת נשק והגבלה על הפלות מלאכותיות - אך קולינס הציג את עצמו כמועמד יותר תומך טראמפ, והאשים את לאטרל ב"יישור קו עם הממסד". דונלד טראמפ לא הודיע על תמיכתו באף אחד מהצדדים.
לאטרל ניצח בפריימריז הרפובליקני עם 52.2% מהקולות, ובכך נמנע מהצורך לערוך סיבוב שני עם קולינס, שהגיע למקום השני עם 22% מהקולות. המועמדת הדמוקרטית בבחירות הכלליות הייתה לורה ג'ונס, יו"ר המפלגה הדמוקרטית לשעבר של מחוז סן ג'סינטו לאטרל הצטרף ליוזמה ביחד עם כמה מועמדים רפובליקניים נוספים בקונגרס להרחקתם מהקלפי של מועמדי המפלגה הליברטריאנית, שלעיתים קרובות נתפסים כמאיימים על סיכויי הרפובליקנים בבחירות צמודות להיבחר. ב-8 בנובמבר 2022, לאטרל זכה בבחירות הכלליות עם 68% מהקולות לעומת 31% לג'ונס.
בית הנבחרים > כהונה

לאטרל הושבע באופן רשמי לתפקידו עם התכנסותו של הקונגרס ה-118 של ארצות הברית. לאטרל חבר בוועדת השירותים המזוינים, ומכהן בוועדת המשנה לסייבר, טכנולוגיות חדשניות ומערכות מידע ובוועדת המשנה למודיעין ומבצעים מיוחדים
לאטרל הציע תיקון, שאושר על ידי בית הנבחרים, להצעת חוק של מחלקת ההגנה המקצה 15 מיליון דולר לביצוע ניסויים קליניים בנוגע לשימוש בטיפול פסיכדלי עבור חיילים משוחררים עם פגיעות מוח טראומטיות.
חיים אישיים

לאטרל נשוי ללזלי ולהם שני בנים. הם מתגוררים במגנוליה, טקסס. מרכז המחקר פיו הגדיר את לאטרל כנוצרי פרוטסטנטי והוא תיאר את כ"נוצרי מתאמן".
ג'ייסון סמית' (פוליטיקאי)

ג'ייסון תומאס סמית' (באנגלית: Jason Thomas Smith; נולדה ב-16 ביוני 1980) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השמיני של מדינת מיזורי, ברציפות מאז יוני 2013. סמית', חבר המפלגה הרפובליקנית, מייצג מחוז קונגרס המשתרע על רוב דרום-מזרח מיזורי. טרם היבחרו לקונגרס היה חבר בית הנבחרים המדינתי של מיזורי בשנים 2005–2013.
ביוגרפיה

סמית' נולד בסנט לואיס. אביו ביל היה מכונאי כלי רכב וכומר, ואמו מרי עבדה בתאגיד "Briggs & Stratton" ועסקה בגידול כלבים. בשנת 1998 השלים את לימודיו התיכוניים בבית הספר התיכון סיילם. בגיל 20 קיבל סמית' שני תארים אקדמיים מאוניברסיטת מיזורי: תואר ראשון בכלכלה חקלאית ותואר ראשון נוסף במנהל עסקים. במהלך לימודי המשפטים שלו באוניברסיטת אוקלהומה סיטי, היה חבר הסנאט של התאחדות הסטודנטים מטעם בית הספר למשפטים, ואף היה סגן נשיא בהתאחדות. במרוצת השנים היה לסוכן נדל"ן מורשה, וייסד בית עסק קטן המתמחה בהשקעות ופיתוח נכסים. בשנת 2004 השלים לימודי תואר שני במשפטים.
לאחר שצלח את בחינות לשכת עורכי הדין של מיזורי ב-2004, עסק סמית' בעריכת דין במשרד עורכי דין מקומי שבעיר קובה שמיזורי, והמשיך לנהל את עסקיו הקטנים לצד החווה החקלאית של משפחתו, אותה רכש כסטודנט למשפטים. החווה, השוכנת בסמוך לעיר סיילם, נמצאת בבעלות משפחתו במשך ארבעה דורות. בשלב זה הוא היה בעלים משותף של העסק לגידול כלבים שניהלה אמו. סמית' חבר ותיק באיגוד הרובאים הלאומי וצייד נלהב. הוא חבר בקהילות דתיות המשתייכות לזרם הפנטקוסטליזם ונשיא הארגון הלאומי FFA‏ (National FFA Organization) בסיילם.
לאחר שהתפטר פרנק ברניץ מבית הנבחרים של מיזורי (אנ') ב-2005, התמודד סמית' להחליפו כנציג מחוז הבחירה ה-150 שכיסה חלקים מהמחוזות דנט, פלפס, קרופורד וריינולדס. סמית' גבר על בובי סימפסון, מועמד המפלגה הדמוקרטית, ביחס של 44%–54%. בגיל 25 היה סמית' בקושי מבוגר דיו כדי להיות חבר בבית המחוקקים המדינתי, והיה לחבר הצעיר ביותר בבית הנבחרים של מיזורי. במהלך שנתו הראשונה היה עוזר סגן מצליף הרוב וישב בוועדות המשפט, ההקצבות, החינוך והחקלאות. מאז נבחר מחדש לתקופות כהונה נוספות פעמים אחדות, ובשנים 2010 ו-2012 התמודד ללא התנגדות מצד המפלגה הדמוקרטית המקומית.
סמית' התמודד אל בית הנבחרים של ארצות הברית במחוז הקונגרס השמיני של מיזורי לאחר שנציגת המחוז המכהנת, ג'ו אן אמרסון, התפטרה מהקונגרס כדי לקבל את תפקיד מנכ"לית האגודה השיתופית הלאומית-חקלאית לחשמל. לאחר שנבחר על ידי הוועד המנהל של המפלגה הרפובליקנית המקומית שכן מדובר היה בבחירות מיוחדות, ניצב סמית' בפני סטיב הודג'ס, המועמד הדמוקרטי, לצד מועמדים אחרים מהמפלגה הליברטריאנית וממפלגת החוקה. ב-4 ביוני 2013 הוא גרף 67.14% מקולות הבוחרים והושבע לתפקיד באותו היום. ב-17 בינואר 2019 צעק סמית' במליאת בית הנבחרים "חזרו לפוארטו ריקו!" אל עבר חברי קונגרס דמוקרטים בשעה שטוני קארדנאס ישב בראש הישיבה. מאוחר יותר הבהיר את דבריו והתנצל בפני קארדנאס והצהיר כי התבטאותו התייחסה לביקור בפוארטו ריקו שערכו באותם ימים חברי קונגרס אחדים, בהם קארדנאס, ולא הייתה כוונה להתייחס למוצא אתני. התנצלותו התקבלה.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  ליסה בלאנק, Missouri Puppy Miller, Congressman’s Mother, Loses Defamation Suit Against HSUS, באתר Shelterme.Tv‏, 2016 (באנגלית)
↑  קווין ג'נקינס, Two challenging Rep. Smith, באתר Daily Journal Online‏, 30 באוקטובר 2018 (באנגלית)
↑  MARY ANN SMITH SMITH KENNEL v. THE HUMANE SOCIETY OF THE UNITED STATES MISSOURIANS FOR THE PROTECTION OF DOGS, באתר  Findlaw‏, 25 באפריל 2017 (באנגלית)
↑  PROTECT THE HARVEST NEWSMAKERS - JASON SMITH, באתר Protect The Harvest (באנגלית)
↑  קייטלין אמה, GOP Rep. Jason Smith apologizes for telling Democrats to 'go back to Puerto Rico', באתר פוליטיקו, 17 בינואר 2019 (באנגלית)
↑  דייוויד ויגל, Democratic delegation’s trip to Puerto Rico becomes a target for Trump, באתר וושינגטון פוסט, 14 בינואר 2019 (באנגלית)
↑  רפאל ברנאל, Democrat responds to being told 'go back to Puerto Rico' on House floor, באתר The Hill‏, 17 בינואר 219 (באנגלית)
| --- | --- |
בקרת זהויות :  US Congress: S001195
סטיב כהן

סטיבן איירה "סטיב" כהן (באנגלית: Stephen Ira "Steve" Cohen; נולד ב-24 במאי 1949) הוא פוליטיקאי יהודי-אמריקאי, המכהן כחבר בית הנבחרים של ארצות הברית מטעם המפלגה הדמוקרטית ומייצג את המחוז ה-9 של טנסי משנת 2007.
כהן נכנס לתפקידו עם המהפך של הדמוקרטים בבחירות אמצע הקדנציה בשנת 2006. לפני כניסתו למשרה ברמה ארצית בבית הנבחרים של ארצות הברית, שירת בסנאט של מדינת טנסי כנציג העיר ממפיס. הוא חבר הקונגרס היהודי הראשון ממדינת טנסי.
שנותיו הראשונות והשכלתו

כהן נולד בממפיס, טנסי ב-1949, לרופא הילדים מוריס די. כהן ואשתו ג'נביאן. הוא בן למשפחה מדור רביעי בממפיס ונכד למהגר ליטאי בעל דוכן עיתונים. כהן לקה במחלת הפוליו כשהוא היה בן חמש והמחלה גרמה לו לשנות את תחביביו מספורט לפוליטיקה בגיל צעיר. כשכהן היה בן חמש, ג'ון פ. קנדי עבר בעיר ממפיס במסע הבחירות שלו וכהן צילם את ג'ון קנדי במכונית עם הגג הפתוח. כהן מתאר את קנדי כגיבור פוליטי והתמונה עדיין תלויה במשרדו של כהן. ב-1961, משפחתו של כהן עברה לעיר קורל גייבלס שבפלורידה, היכן שאביו קיבל מלגת מחקר בפסיכיאטריה באוניברסיטת מיאמי. בין השנים 1964–1966, משפחת כהן התגוררה בפסדינה, קליפורניה, היכן שאביו קיבל מלגת מחקר בפסיכיאטרית ילדים מאוניברסיטת דרום קליפורניה. כהן, באותה עת סטודנט במכינה התיכונית של הטכניון האמריקאי בפסדנה, חזר לפלורידה ב-1966 וסיים את תיכון קורל גייבלס לפני שחזר לממפיס, היכן שאביו ביסס את הפרקטיקה שלו בפסיכיאטריה פרטית.
כהן למד תואר ראשון באוניברסיטת ואנדרבילט, בנאשוויל, טנסי ב-1971. ב-1973 סיים תואר ראשון במשפטים באוניברסיטת ממפיס.
פוליטיקה > קריירה מוקדמת

בזמן כהונתו במשך שלוש שנים כיועץ משפטי למשטרת ממפיס, כהן החל להתבלט פוליטית משנבחר לכינוס החוקתי של טנסי ב-1977 בגיל 27 בלבד והאסיפה בחרה בו כסגן נשיא. לאחר מכן, הוא נבחר לכהן במועצת המחוז של שלבי בטנסי, כשהוא משרת שם בין השנים 1980-1978. במהלך כהונתו במועצה, הוא סייע רבות להקמת המרכז הרפואי האזורי של ממפיס, במימון קהילתי. ב-1980, הוא כיהן כשופט במחוז שלבי וכן היה ציר לוועידה הדמוקרטית הלאומית, במערכות הבחירות של השנים 1980, 1992 ו-2004.
פוליטיקה > מחוקק בסנאט של טנסי

כהן נבחר לסנאט של טנסי ב-1982 כסנאטור המייצג את המחוז ה-30, אשר כולל חלקים של ממפיס והעיר התחתית שלה. הוא כיהן במשרה זו למשך 24 שנה.
במשך 18 שנה, כהן שאף לביטול האיסור על ההגרלות בחוקה של מדינת טנסי. מאמציו נשאו פרי ב-2002 ובטנסי יש כעת תוכנית לוטו למלגות לסטודנטים בטנסי, אשר אומצה שנה לאחר מכן. תוכנית הלוטו נחשבת כהישג הגדול ביותר של כהן בקריירה שלו כסנאטור של מדינת טנסי. כהן גם יזם חקיקה להרחבת הנגישות הקהילתית לטיפול רפואי, זכויות הגנה לחיות, השבת זכויות הצבעה, מתן דרגת רישון נהיגה לבוגרי תיכון ומעלה ומימון בתחום האומנות.
במרץ של 2005, כהן היה אחד משלושת הסנאטורים של מדינת טנסי שהצביעו נגד התיקון לחוקת טנסי בחוק הגנת הנישואים, אשר מגדיר נישואים רק בין גבר ואישה ואושר על ידי מצביעי טנסי במשאל עם בנובמבר 2006. במהלך הדיון הציבורי על התיקון, כהן הציע כמה וכמה תיקונים לתיקון עצמו, כאשר כל אחד מהם נכשל, כולל "סעיף הניאוף", אשר אומר כי "ניאוף הוא איום על מוסד הנישואין ונוגד למדיניות הציבורית בטנסי".
כהן היה נחשב אחד מהסנאטורים הקשוחים ביותר בטנסי וכבעל כושר דיון והוא מפורסם בסגנונו הישיר. אחד מהכתבים של טנסי תיאר אותו כ "מאוד ישיר, מאוד עקשן והרבה יותר מחושב משאר הקולגות שלו".
כהן הוא היהודי הראשון שכיהן בסנאט של טנסי מאז 1958.
פוליטיקה > מרוץ 1996 לבית הנבחרים

ב-1996, כהן רץ למושב בבית הנבחרים של ארצות הברית עבור המחוז ה-9 של טנסי, כאשר עמיתו הדמוקרטי מטנסי, שכיהן בתפקיד מזה 22 שנה, הרולד פורד "סיניור", הכריז על פרישה. הבן שלו, ג'רולד פורד "ג'וניור", בן ה-26, התחרה עם כהן על מועמדות המפלגה בפריימריס הדמוקרטים. במהלך המרוץ כהן אמר: "ביליתי ארבע עשרה שנה בסנאט [של טנסי], היה לי את הניסיון ולא מצא חן בעיני הרעיון [שהמושב] יהיה ירושה משפחתית".
כהן הפסיד את הפריימריס לפורד בהפרש של 25%. בהתייחסו לפורד, בן מיעוטים שחור, שהצליח הרבה יותר ברבעים בעלי רוב שחור למרות חוסר ניסיונו, הוא אמר: "זה בלתי אפשרי למישהו שאינו אפריקאי-אמריקאי לקבל מספר קולות רב בקהילה האפריקאית-אמריקאית...כנגד מתחרה בולט. העובדה היא, שאני לבן ולא נראה כי זה משנה מה תעשה". מאוחר יותר, כהן הודה שאמרותיו היו "לא רצויות", אבל גם ציין כי: "גזע הוא עדיין גורם חשוב בהצבעה".
כהן לא היה צריך לפרוש מהמושב שלו בסנאט כדי לרוץ לפריימריס; סנאטורים בסנאט של טנסי מכהנים ארבע כהונות רצופות וכהן לא היה צריך להתמודד במערכת בחירות לבחירה מחדש לסנאט של טנסי עד 1998.
פוליטיקה > מרוץ 2006

בתחילת אפריל 2006, כהן הכריז שהוא רץ שוב למושב המחוז ה-9 של טנסי; פורד לא רץ לבחירה מחדש למושב זה. כהן היה המועמד הראשון עם שם ידוע מחוץ לאזור ממפיס אבל עמד מול ארבעה עשר מתחרים נוספים בפריימריס. העיתון היומי של ממפיס, "דה קומרשל אפיל", הודיע על תמיכה בכהן.
כהן ניצח בפריימריס ב-3 באוגוסט בהפרש מכריע של 4,000 קולות למרות שמי שיצא מקום שני במרוץ הוציא בבחירות פי שניים מכהן. למעשה, שישה מתחרים דמוקרטים בפריימריס, גייסו יותר כסף ממנו. הוא לקח הרבה מחוזות עם רבעים שחורים בהפרשים ניכרים. בבחירות הכלליות בנובמבר, הוא התמודד מול הרפובליקני מרק וואייט והמועמד העצמאי, ג'ייק פורד, אחיו הצעיר של ג'רולד פורד ג'וניור.
למרות שהמחוז ה-9 של טנסי הוא מחוז דמוקרטי כבד, ג'ייק פורד נתפס כמתחרה רציני במרוץ משום שהשם שלו היה ידוע מאוד בקרב המצביעים השחורים של ממפיס. משפחת פורד היא כוח פוליטי חזק בקהילה השחורה בממפיס מאז ימיו של הדמות הפוליטית אדוארד הול "בוס" קראמפ. המרוץ האמיתי היה, למעשה, בין כהן לג'ייק פורד. וואיט לא נתפס כגורם רציני.
כהן נתמך על ידי ראש העיר של ממפיס, ווילי הרנטון וראש העיר של מחוז שלבי, איי.סי וורטון, אשר שניהם גם שחורים וגם חברים במפלגה הדמוקרטית. הוא גם נתמך על ידי פעילי מפלגה דמוקרטים מקומיים, שחשבו כי האח הבכור במשפחת פורד מתון מדי בדעותיו.
למרות זאת, הרבה מהערים בעלי השפעה של הכמרים השחורים סירבו לתמוך בכהן ואיגוד הכמרים השחורים המקומי הצביע באופן מכריע לתמוך במועמדותו של ג'ייק פורד. משפחת פורד עצמה הייתה מפולגת. בזמן שהאח הבכור, הרולד, נשאר נייטרלי, אף על פי שהתרוצצו שמועות על מזימה בין שני הקמפיינים של האחים, הבן דוד של הרולד, עורך דין בתעשיית הבידור, ג'ו פורד, הודיע על תמיכה בכהן בבחירות הכלליות, אחרי שהוא סיים במקום השלישי בפריימריס. הרולד פורד האב, הודיע על תמיכה בבנו הצעיר ג'ייק.
ב-8 באוקטובר 2006, כהן, פורד הצעיר וואייט השתתפו בעימות טלוויזיוני בממפיס. בין הנושאים בדיון היו הנושאים של עיראק, מריחואנה רפואית, חינוך והתיקון לחוקה בחוק ההגנה על הנישואים. פורד תקף את הרקורד של כהן בסנאט של טנסי, כולל ההתנגדות שלו לתיקון החוקה להגנת הנישואים, התמיכה שלו במריחואנה רפואית והרקורד שלו בנוכחות בהצבעות. כהן הגיב על ידי עמידה מאחורי הרקורד הציבורי שלו, כשהוא מצביע על כך שלפורד אין ניסיון במשרה ציבורית ומציין כי פורד ישב בכלא ונשר מבית ספר תיכון.
כהן ניצח בבחירות הכלליות בהפרש מכריע, עם 60% מהקולות, לעומת 22% של פורד הצעיר ו-18% של וואיט. מהקולות של כהן, 60% באו ממצביעים שחורים.
פוליטיקה > בבית הנבחרים של ארצות הברית

כהן הוא היהודי הראשון שמייצג את טנסי בקונגרס, כמו גם הדמוקרט הלבן הראשון בתפקיד מרכזי מטעם ממפיס מאז שג'ורג' גריבר הובס בידי הרפובליקני דן קייקנדאל ב-1966. בנוסף, הוא גם היהודי הראשון המייצג מחוז עם רוב שחור, כמו גם בין חברי הקונגרס הלבנים המעטים שייצגו מחוז בעל רוב שחור. לפני שנבחר, סיפר כהן לכתבים כי הוא ישאף להפוך להיות החבר הלבן הראשון בשדולת חברי הקונגרס השחורים (CBC), אך מאוחר יותר נסוג מהחלטתו זו, לאחר שחברים בשדולת השחורים, שהושפעו מאחד ממיסדי השדולה, ויליאם לייסי קליי "סיניור", הודיעו כי הם לא יאפשרו חברות לבן אדם שאינו שחור. קליי הריץ מזכר בין חברי השדולה כי "זה קריטי לחלוטין" שחברות בשדולה תישמר כ"בלעדיות לאפריקאים אמריקאים". למרות שחוקי העזר של השדולה אינם מחייבים חברות רק לשחורים, עד אז כל החברים היו רק שחורים.
עם המהפך של הדמוקרטים, בבחירות אמצע הקדנציה של שנת 2006, יו"ר בית הנבחרים הטריה, ומנהיגת הרוב החדשה, ננסי פלוסי, מינתה את כהן לכהן בוועדת המשפטים, אשר הייתה העדפתו הראשונה של כהן כתפקיד בוועדה. פלוסי גם מינתה אותו לוועדת בית הנבחרים לתחבורה ותשתיות.
בחודש הראשון שלו בקונגרס, כהן הצביע בעד כל מרכיבי "תוכנית מאה השעות" של המפלגה הדמוקרטית, התוכנית של פלוסי ומפלגת הרוב הטרייה בקונגרס. זה כלל גם את העלאת שכר המינימום הפדרלי-ארצי, דרישה משר הבריאות ושירותי האנוש לנהל משא ומתן להורדת מחירי התרופות והפחתת הריבית להלוואות סטודנטים. כהן היה גם מבין היוזמים של חוק בית הנבחרים 23, חוק ברמה הצהרתית אשר מביע את "תחושת הקונגרס שהנשיא לא צריך להורות על הסלמה [במלחמת עיראק ] [על ידי העלאת] במספר הכולל של הכוחות המזוינים המשרתים בעיראק", כמה שנודע כ"תוכנית תיגבור הכוחות" של הנשיא בוש.
ב-27 בפברואר 2007, כהן יזם הצעת חוק בבית הנבחרים שמתנצל בפני האפריקאים האמריקאים על העבדות ועל חוקי מערכת ג'ו קראו, חוקי ההפרדה בין לבנים ושחורים במוסדות ציבוריים ושנמשך כ-100 שנה אחרי ביטל העבדות. כהן ציין כי שום נשיא לא התנצל באופן רשמי על היתר העבדות. הצעת החוק הצליחה למשוך שלושים ושישה מחוקקים נוספים עד סוף אותו יום.
כהן עשה מסע לעיראק בין ה-4 ל-7 באוקטובר 2007, במסגרת משלחת הקונגרס ל"בחינת העובדות". כהן ציין שההתרשמות שלו הייתה שהמדינה הייתה "לא במצב טוב" ושהכלכלה שלה "נהרסה". כהן נפגש עם חיילים שהתלוננו שהשיבוצים הארוכים שלהם גורמים לגירושין. כשכהן העלה את דאגתו זו מול הגנרל דייוויד פטריאס, פטריאס אמר לכהן שהחיילים מגזימים בטיעונים. אחרי שנפגש עם ראש הממשלה, נורי אל מליכי, כהן תיאר אותו כ"אופטימי מדי", כשהוא מציין את ההצהרה ה"מוזרה" שלו שמלחמת הדתות בעיראק נגמרה.
למרות ההצלחה הניכרת שלו בקרב הקהילה השחורה בבחירות, רבים מהפעילים הפוליטיים השחורים חשים אכזבה להיות מיוצגים על ידו. מלבד התחושה כי המחוז ה-9 צריך להיות מיוצג בידי דמוקרט שחור, דעותיו הליברליות מבחינה חברתית גם היו לו למכשול. לדוגמה, התמיכה שלו בהצעת החוק לפשעי שנאה משכה התנגדות חזקה במיוחד, בגלל שכללה סעיף על נטייה מינית. כהן טוען כי שכל אחד מהחברים בשדולת הקונגרס של השחורים הצביע בעד הצעת החוק ושהאח הבכור במשפחת פורד, הרולד, הצביע בעד הצעת החוק במושב הקונגרס הקודם. למרות זאת, רבים מהכמרים השחורים מנסים להתאחד מאחורי מועמד שחור מוסכם שיתמודד מול כהן בפריימריס הדמוקרטיים הבאים.
פוליטיקה > עמדות פוליטית ואידאולוגיה

כהן הוא בעל עמדות פוליטית ליברליות שמאלניות בנושאים רבים, כולל תמיכה חזקה לנושא של הגנת הסביבה, התנגדות לממשל בוש בנושא מלחמת עיראק ותמיכה בזכותה של האישה להפלה. כתומך בהרחבת המימון למחק ופיתוח במקורות אנרגיה חלופית, הוא תומך בהטלת מס על רווחי היתר של חברות הנפט. כהן צוטט בעבר כאומר כי הוא מאמין ביטוח רפואי ראוי היא "זכות בסיסית" לכל האזרחים. כהן תומך בשוויון המינים, הפרדת הדת מהמדינה, מס פרוגרסיבי, שימוש במריחואנה לצורכי רפואה, זכות נשיאת נשק אישי ועונש המוות. הוא אחד מהנציגים הבודדים מאזור הדרום השמרני שתומך בנישואי הומוסקסואלים.
טריוויה

כהן היה חבר של המוזיקאי וורן זבון שהכליל אותו ברשימת התודות באלבומו האחרון, הרוח. כהן נתן את נאום ההספד בעצרת לזכרו של המוזיקאי בווסטווד, קליפורניה.
בביתו של כהן יש חדר שלם המוקדש לאוסף בעל 3,000 פריטים של סיכות ענידה של קמפיינים.
כהן הופיע בכמה דקות מסך בסרט הפירמה, בסצנת המסעדה עם טום קרוז וג'ין הקמן. הוא גם הופיע כניצב בסרט נוסף של עיבוד לרומן של ג'ון גרישם, הלקוח.
כהן הופיע בתוכנית דה קולברט ריפורט, ב-1 במרץ 2007, בפינתו הפוליטית, "עדיף שתדע על המחוז הזה".
הערות שוליים

1 2 3 4 5 6  הנציג סטיב כהן (טנסי), אתר votesmart.org, ביוגרפיה
1 2  סטיב כהן, ביוגרפיה,
1 2 3 4 5 6 7 8 9  ג'קסון בייקר, זקן המדינאים, ממפיס פלייר, טור פוליטי, מדור פוליטיקה 14 ביוני 2006
↑  ג'קסון בייקר, פוליטיקה היא עסק משפחתי, מגזין טיים, 25 בספטמבר 2006
↑  תוצאות 2006, CNN, מדור בחירות, בית הנבחרים
↑  ת'ומאס, חיפוש בספרייה, ספריית הקונגרס
↑  בממפיס יש עימות על מועמד לבן, נאשיונאל פאבליק רדיו, שירות הרדיו הציבורי, אודיו של התוכנית מתאריך 28 בספטמבר 2007
↑  סטיב כהן, הסביבה, נושאים - הסביבה
↑  סטיב כהן, עיראק, נושאים - עיראק
↑  סטיב כהן בנושא של הפלות, ontheissues.org, מאגר מידע - עמדותיהם של המנהיגים פוליטיים
↑  סטיב כהן, בריאות, נושאים - בריאות
| --- | --- |
בקרת זהויות :  SNAC: w6w68jmp  US Congress: C001068 
אחת מתמונותיו הרשמיות של כהן
תמונה רשמית של כהן, 2007
דיוקן רשמי של כהן
כהן בימי הקונגרס ה-112 של ארצות הברית
תמונה רשמית של כהן
אריק סורנסן

אריק סורנסן (באנגלית: Eric Sorensen; נולד ב-18 במרץ 1976) הוא מטאורולוג ופוליטיקאי אמריקאי המכהן כחבר בבית הנבחרים של ארצות הברית כנציג המחוז ה-17 של אילינוי מטעם המפלגה הדמוקרטית. הוא חבר הקונגרס ההומוסקסואל המוצהר הראשון מאילינוי.
ביוגרפיה

סורנסן, שנולד ברוקפורד, אילינוי, סיים את לימודיו בבית הספר התיכון הקתולי בוילן. הוא למד תקשורת ומטאורולוגיה באוניברסיטת צפון אילינוי.
סורנסן החל את הקריירה שלו כמטאורולוג ב-KTRE, שלוחת ABC בלופקין, טקסס, מ-1999 עד 2000 לפני שעבר לטיילר, טקסס, שם היה מטאורולוג בתוכנית הבוקר East Texas News Daybreak, ששודרה ב- KLTV וב-KTRE-TV. הוא עבד כמטאורולוג ראשי ב-WREX, שלוחת NBC של רוקפורד, מ-2003 עד 2014, לפני שהפך למטאורולוג הבכיר של WQAD, שלוחת ABC באילינוי. הוא פרש מהטלוויזיה בשנת 2021. הוא עבד עבור UnityPoint Health לפני שהכריז על התמודדתו לקונגרס.
קריירה פוליטית

לאחר ששרי בוסטוס, נציגת המחוז ה-17 הודיעה כי לא תתמודד שוב על מושבה בקונגרס, הכריז סורנסן ב-10 בנובמבר 2021 על מועמדותו לבית הנבחרים של ארצות הברית מטעם המחוז בבחירות 2022 כחבר במפלגה הדמוקרטית. הוא ניצח את אסתר ג'וי קינג, המועמדת הרפובליקנית כשגרף 51.98% מהקולות, בבחירות הכלליות שהתקיימו ב-8 בנובמבר 2022, והושבע לתפקידו ב-3 בינואר 2023.
ב-1 בפברואר 2023, סורנסן הצביע נגד ההחלטה לסיום מצב החירום הלאומי של מגפת הקורונה. בשנת 2023, סורנסן הצביע נגד H.Con.Res. 21[דרושה הבהרה], שהורה לנשיא ג'ו ביידן להרחיק חיילים אמריקאים[דרושה הבהרה] מסוריה בתוך 180 יום. בקונגרס ה-118 הוא חבר בוועדת החקלאות ובוועדה למדע חלל וטכנולוגיה.
חיים אישיים

סורנסן הוא ההומוסקסואל הראשון שנבחר לקונגרס מאילינוי. הוא מתגורר עם בן זוגו במולין.
הערות שוליים

↑  IL Meteorologist Sorensen Becomes State's First Openly Gay Congressman, Across Illinois, IL Patch, ‏10 בנובמבר 2022 (באנגלית)
↑  Former Rockford, Quad Cities TV meteorologist Eric Sorensen launches congressional bid, Rockford Register Star (באנגלית אמריקאית)
↑  KWQC Staff, King concedes Illinois 17th Congressional District race to Sorensen, https://www.kwqc.com, ‏9 בנובמבר 2022 (באנגלית)
| --- | --- |
בקרת זהויות :  US Congress: S001225
אוסטין סקוט

ג'יימס אוסטין סקוט (באנגלית: James Austin Scott; נולד ב-10 בדצמבר 1969) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השמיני של מדינת ג'ורג'יה. מחוזו של סקוט משתרע מהעיר מייקון עד לגבול הדרומי של ג'ורג'יה עם פלורידה. הוא נבחר לראשונה לקונגרס האמריקאי בבחירות 2010, מטעם המפלגה הרפובליקנית. טרם היבחרו אל הקונגרס ייצג מחוזות בחירה אחדים בבית המחוקקים בג'ורג'יה, כחבר בית הנבחרים המדינתי.